



Z A P I S N I K
10. sjednica Vijeća Mjesnog odbora Stari Retkovec
održane 21. ožujka 2022.
u sjedištu Mjesnog odbora Stari Retkovec, I Retkovec 2a
s početkom u 19,00 sati


NAZOČNI ČLANOVI VIJEĆA:  Anto Ešegović, Ivan Raič, Miro Anušić, Mirko Bilanović i Nives Tenjer.

Predsjedava Anto Ešegović, predsjednik Vijeća

Zapisnik vodi Ivan Raič, član Vijeća

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 10 sjednicu Vijeća Mjesnog odbora.

Bez rasprave, jednoglasno, Vijeće prihvaća tekst 9. sjednice Vijeća, održane              21. veljače 2022. 

Na prijedlog predsjednika Vijeće jednoglasno utvrđuje



D N E V N I   R E D

1. Prijedlog Zaključka o prijedlozima redovnog održavanja asfalterskog programa 
nerazvrstanih cesta na području Mjesnog odbora Stari Retkovec 
2. Prijedlog Zaključka o povremenom korištenje prostora objekta mjesne samouprave    
Stari Retkovec
3.   Aktualna komunalna problematika,
4.   Pitanja, prijedlozi i obavijesti.


Ad 1.  Prijedlog Zaključka o prijedlozima redovnog održavanja asfalterskog programa 
nerazvrstanih cesta na području Mjesnog odbora Stari Retkovec 
Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Članovi Vijeća primili su pisani materijal uz poziv.

Predsjednik otvara raspravu.

Bez rasprave/ Vijeće jednoglasno donosi




ZAKLJUČAK
o prijedlozima redovnog održavanja asfalterskog programa nerazvrstanih cesta
na području Mjesnog odbora Stari Retkovec

1. Vijeće Mjesnog odbora Stari Retkovec traži da se u okviru održavanja nerazvrstanih cesta Plana malih komunalnih akcija Mjesnog odbora Stari Retkovec u 2022., realiziraju sljedeće akcije:
· Porozinska ulica

2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.


Ad 2. Prijedlog Zaključka o povremenom korištenje prostora objekta mjesne samouprave    
Stari Retkovec
Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

 Predsjednik otvara raspravu.

 U raspravi sudjeluju: Anto Ešegović, Nives Tenjer i Miro Anušić

Vijeće jednoglasno donosi

Z A K L J U Č A K
o povremenom korištenju prostora objekta 
mjesne samouprave Stari Retkovec za 2022.

1. Vijeće Mjesnog odbora Stari Retkovec razmotrilo je sljedeće zahtjeve za povremeno korištenje prostora u objektima mjesne samouprave Stari Retkovec, Stari Retkovec 2a u 2022., za potrebe:

1. Bandić Milan 365 – stranka rada i solidarnosti
1. Blok umirovljenici zajedno 
c)   SDP 

1. Odobrava se povremeno korištenje prostora svim podnositeljima zahtjeva, bez naknade, prema priloženoj tabeli koja je sastavni dio ovog zaključka.

1. Svi navedeni korisnici prostora obvezuje se postupati sa pažnjom dobrog gospodara u  
       korištenju prostora.

1. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu sa ovim Zaključkom.




Ad 3.  Aktualna komunalna problematika;

Predsjednik Vijeća obavještava prisutne da je obilaskom terena utvrdio da je neophodno čišćenje i održavanje zemljišta k.č. br. 22 ko. Resnik obzirom je zapušteno pa su građani počeli na isto odlagati miješani komunalni otpad. Dodaje da je potrebno uputiti Zaključak prema nadležnom poljoprivrednom redarstvu na nadležno postupanje. Predsjednik otvara raspravu. U raspravi sudjeluju: Anto Ešegović, Ivan Raič i  Miro Anušić. 
Vijeće jednoglasno donosi
[bookmark: _GoBack]
ZAKLJUČAK
o zahtjevu za čišćenjem i održavanjem
zapuštenih parcela na području MO Stari Retkovec. 

1. Vijeće  je obilaskom terena utvrdilo da je potrebno čišćenje i održavanje zemljišta k.č. 22 k.o. Resnik koje je u privatnom vlasništvu, a koje nitko ne održava.  Uočeno je da su  građani na isto počeli navažati miješani komunalni otpad, pa samim time postoji bojazan da se navedeno zemljište ne pretvori u divlje odlagalište  komunalnog otpada, a nalazi se  u neposrednoj  blizini obiteljskih kuća te predstavljaju potencijalnu opasnost širenja biljnih bolesti i štetnika. Fotografije zemljišta  prilog je ovom zaključku.

2. Vijeće traži od nadležnih gradskih tijela da poduzmu određene radnje i izvide mogućnosti rješavanja navedenog zahtjeva,  kako bi se ovaj problem riješio te kako bi kako bi poboljšali kvalitetu življenja stanovnicima naselja u kojem živimo. 

3. Ovaj zaključak dostavlja se Vijeću Gradske četvrti Donja Dubrava na daljnje postupanje.



Ad 4.  Pitanja, prijedlozi i obavijesti
Predsjednik obavještava prisutne o pristiglim dopisima odnosno odgovorima nadležnih gradskih ureda na traženje Vijeća, a koje ste dobili putem e-pošte.
Nives Tenjer traži da se uredi zemljište u I. Retkovcu, kod MO Stari Retkovec k.č.br. 8200/20, obzirom je na parceli neko vrijeme odlagana velika nakupina zemlje kad se uređivalo dječje igralište u MO Novi Retkovec, pa je potrebo urediti navedenu površinu. 

Dovršeno u 19,55 sati.

KLASA:    024-08/22-03/
URBROJ:  251-13-11-4-22-
Zagreb, 21. ožujka 2022.

Zapisnik sastavio:
Ivan Raič


Predsjednik
Vijeća Mjesnog odbora 
 Stari Retkovec

Anto Ešegović

